CELEX: 62011FN0143
Language: el
Date: 2011-12-27 00:00:00
Title: Υπόθεση F-143/11: Προσφυγή της 27ης Δεκεμβρίου 2011 — ΖΖ κατά Επιτροπής

3.3.2012   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 65/26
            
         Προσφυγή της 27ης Δεκεμβρίου 2011 — ΖΖ κατά Επιτροπής
   (Υπόθεση F-143/11)
   2012/C 65/52
   Γλώσσα διαδικασίας: η ιταλική
   
      Διάδικοι
   
   
      Προσφεύγων: ΖΖ (εκπρόσωπος: G. Cipressa, δικηγόρος)
   
      Καθής: Ευρωπαϊκή Επιτροπή
   
      Αντικείμενο και περιγραφή της διαφοράς
   
   Ακύρωση της σιωπηρής αποφάσεως της Επιτροπής περί μη επιστροφής του ενός τετάρτου της δαπάνης στην οποία υποβλήθηκε ο προσφεύγων στο πλαίσιο της υποθέσεως F-81/09, Marcuccio κατά Επιτροπής, στην οποία καταδικάσθηκε η καθής με απόφαση της 15ης Φεβρουαρίου 2011.
   
      Αιτήματα του προσφεύγοντος
   
   Ο προσφεύγων ζητεί από το Δικαστήριο Δημόσιας Διοίκησης:
   
               —
            
            
               να ακυρώσει την απόφαση που εξέδωσε η Επιτροπή, ή που εν πάση περιπτώσει αποδίδεται σε αυτήν, περί απορρίψεως του από 16 Αυγούστου 2011 αιτήματός του, το οποίο απηύθυνε προς την Επιτροπή διά του pro tempore νομίμου εκπροσώπου της και στην ΑΔΑ της Επιτροπής·
            
         
               —
            
            
               να διαπιστώσει ότι η Επιτροπή παρανόμως παρέλειψε να εκδώσει τα μέτρα που συνεπάγεται η εκτέλεση της αποφάσεως του Γενικού Δικαστηρίου της 15ης Φεβρουαρίου 2011, στην υπόθεση F-81/09, Marcuccio κατά Επιτροπής, και δη τα μέτρα που συνεπάγεται η εκτέλεση του διατακτικού της αποφάσεως της 15ης Φεβρουαρίου 2011 σχετικά με τα δικαστικά έξοδα στο πλαίσιο της υποθέσεως αυτής·
            
         
               —
            
            
               να υποχρεώσει την Επιτροπή να καταβάλει στον προσφεύγοντα το ποσό των 3 316,31 ευρώ, το οποίο, αν και στον βαθμό που δεν έχει καταβληθεί στον προσφεύγοντα, θα παράγει τόκους υπέρ του με επιτόκιο 10 % ετησίως και με ετήσια κεφαλαιοποίηση, από την επαύριον και μέχρι την αποπληρωμή του εν λόγω ποσού·
            
         
               —
            
            
               να υποχρεώσει την Επιτροπή να καταβάλει στον προσφεύγοντα το ποσό των 5,00 ευρώ ημερησίως από την επαύριον και επί 180 ημέρες μετά την 17η Αυγούστου 2011, για κάθε ημέρα που διαρκεί η εν λόγω παράλειψη, το δε ποσό των 5,00 ευρώ πρέπει να καταβληθεί κατά τη λήξη της ημερομηνίας αυτής, ειδάλλως, αν δεν καταβληθεί ή στον βαθμό που δεν έχει καταβληθεί, θα παράγει τόκους υπέρ του προσφεύγοντος με επιτόκιο 10 % ετησίως και με ετήσια κεφαλαιοποίηση από την επαύριον της ημερομηνίας της οφειλόμενης καταβολής και μέχρι την πραγματοποίησή της·
            
         
               —
            
            
               να υποχρεώσει την Επιτροπή να καταβάλει στον προσφεύγοντα το ποσό των 6,00 ευρώ ημερησίως για κάθε επιπλέον ημέρα κατά την οποία διαρκεί η εν λόγω παράλειψη, από την 181η ημέρα μετά την 17η Αυγούστου 2011 και επί 270 ημέρες μετά την ημερομηνία αυτή, το δε ποσό των 6,00 ευρώ πρέπει να καταβληθεί κατά τη λήξη της ημερομηνίας αυτής, ειδάλλως, αν δεν καταβληθεί ή στον βαθμό που δεν έχει καταβληθεί, θα παράγει τόκους υπέρ του αιτούντος με επιτόκιο 10 % ετησίως και με ετήσια κεφαλαιοποίηση από την επαύριον της ημερομηνίας της οφειλόμενης καταβολής και μέχρι την πραγματοποίησή της·
            
         
               —
            
            
               να υποχρεώσει την Επιτροπή να καταβάλει στον προσφεύγοντα το ποσό των 7,50 ευρώ ημερησίως για κάθε επιπλέον ημέρα κατά την οποία διαρκεί η εν λόγω παράλειψη, από την 271η ημέρα μετά την 17η Αυγούστου 2011, και επί 360 ημέρες μετά την ημερομηνία αυτή, το δε ποσό των 7,50 ευρώ πρέπει να καταβληθεί κατά τη λήξη της ημερομηνίας αυτής, ειδάλλως, αν δεν καταβληθεί ή στον βαθμό που δεν έχει καταβληθεί, θα παράγει τόκους υπέρ του προσφεύγοντος με επιτόκιο 10 % ετησίως και ετήσια κεφαλαιοποίηση από την επαύριον της ημερομηνίας της οφειλόμενης καταβολής και μέχρι την πραγματοποίησή της·
            
         
               —
            
            
               να υποχρεώσει την Επιτροπή να καταβάλει στον προσφεύγοντα το ποσό των 10,00 ευρώ ημερησίως για κάθε επιπλέον ημέρα κατά την οποία διαρκεί η εν λόγω παράλειψη, από την 361η ημέρα μετά την 17η Αυγούστου 2011, και επί 360 ημέρες μετά την ημερομηνία αυτή, το δε ποσό των 10,00 ευρώ πρέπει να καταβληθεί κατά τη λήξη της ημερομηνίας αυτής, ειδάλλως, αν δεν καταβληθεί ή στον βαθμό που δεν έχει καταβληθεί, θα παράγει τόκους υπέρ του προσφεύγοντος με επιτόκιο 10 % ετησίως και ετήσια κεφαλαιοποίηση από την επαύριον της ημερομηνίας της οφειλόμενης καταβολής και μέχρι την πραγματοποίησή της·
            
         
               —
            
            
               να καταδικάσει την Επιτροπή στα δικαστικά έξοδα.